దురస్తు (తెలంగాణ కథ 2022)

దురస్తు (తెలంగాణ కథ 2022) అనేది సింగిడి (తెలంగాణ రచయితల సంఘం) ప్రచురించిన పుస్తకం. తెలంగాణ కథా సిరీస్ లో భాగంగా ప్రచురించబడిన పదవ పుస్తకం ఇది. 16 కథలున్న ఈ పుస్తకంలోని కథలు 2022 నాటి సామాజిక, ఆర్థిక, రాజకీయ, సాంస్కృతిక పరిస్థితులను అనేక కోణాల్లో, ఎంతో సమర్థవంతంగా చిత్రించాయి.

 సంపాదకులు 

 సంగిశెట్టి శ్రీనివాస్
 డా. వెల్దండి శ్రీధర్

 కథల నేపథ్యం 
నిరుద్యోగం, మద్యపానం, తాత్సారపు రాజకీయాలు, మారుతున్న సమాజంలో ఆధిపత్య సంస్కృతి, సాంకేతిక ప్రగతి, ఆధునిక జీవనసరళి, మనుషుల ఎగుడు దిగుడుల స్వభావాలు, స్త్రీల హక్కులు, ఆటిజం, విప్లవోద్యమాల డొల్లతనం వంటి సమస్యలు ఈ సంకలనంలోని కథలు ఇతివృత్తాలుగా తీసుకోబడ్డాయి.

బలవంతులు బలహీనుల భూములను తమ పేరు మీద మార్చుకొని దర్జాగా అమ్ముకొని సొమ్ముచేసుకుంటున్న పరిస్థితి నేపథ్యంలో ‘భూమిపట్టా’, ‘ఋణం’ కథలు... మనుషుల మధ్య భూమి సృష్టిస్తున్న అలజడి, భూమి కోసం రక్త సంబంధీకులు కూడా దూరం అవుతున్నారని మానవ సంబంధాల కంటే ఆర్థిక సంబంధాలే ప్రధానమనే విధంగా జీవితాలు మారిపోయన్న నేపథ్యంలో ‘జాయిజాదులు’, ‘పెద్దబతుకమ్మ’ కథలు... పేదరికం నేపథ్యంలో ‘అలుకుపూత’ కథ... భూమిని వదిలిపెట్టి కుల వృత్తిని నమ్ముకున్నా బతుకుదెరువు కరువే అయిందన్న నేపథ్యంలో ‘సారె’, ‘జెజ్జెనక..’ కథలు... బాధను గుండెలో దాచుకొని పరిస్థితుతో కలబడే నేపథ్యంలో ‘బోన్గిరి టు లష్కర్’, ‘సుభాషిణి పెళ్లి’ కథలు... ఐటి రంగంలోని డొల్లల నేపథ్యంలో ‘సూర్యుని నీడ’ కథ... 

 ఆవిష్కరణ 
నల్లగొండలోని నాగార్జున ప్రభుత్వ కళాశాల వేదికగా 2023, డిసెంబరు 24న ఈ పుస్తకం ఆవిష్కరించబడింది. డా. సంగిశెట్టి శ్రీనివాస్‌ సభాధ్యక్షతన జరిగిన పుస్తకావిష్కరణ కార్యక్రమంలో సినీ గేయ రచయిత సుద్దాల అశోక్‌తేజ పుస్తకావిష్కరణ చేశాడు. ఈ కార్యక్రమంలో  ప్రముఖ కవి మేరెడ్డి యాదగిరిరెడ్డి, డాక్టర్‌ సుంకిరెడ్డి నారాయణరెడ్డి, డాక్టర్‌ పగడాల నాగేందర్‌, నల్లగొండ కథ పాఠశాల నిర్వాహకులు పెరుమళ్ల ఆనంద్‌, డాక్టర్‌ సాగర్ల సత్తయ్య, డాక్టర్‌ బెల్లి యాదయ్య, భూతం ముత్యాలు, ఉప్పల పద్మ, మునాస్‌ వెంకట్‌, అంబటి వెంకన్న, తండు కృష్ణకౌండిన్య, విశ్రాంత ఐఏఎస్‌ చొల్లేటి ప్రభాకర్‌, స్కై బాబ తదితరులు పాల్గొన్నారు.

 విషయసూచిక 
క్రమసంఖ్యకథ పేరురచయిత పేరు1మా సెల్లే మల్లక్కజూపాక సుభద్ర2అలుకుపూతరావుల కిరణ్మయి3బోన్గిర్ టు లష్కర్డా. జైనీ ప్రభాకర్4స్తూపంపి. చందు5సుభాషిణి పెళ్ళివిశీ6భూమి పట్టాబద్ది గణేశ్7సూర్యుడి నీడలుకె.వి. మన్ ప్రీతమ్8వెలుగు రేకస్వర్ణ కిలారి9జాయిజాదులుకొట్టం రామకృష్ణారెడ్డి10పెద్ద బతుకమ్మచందు తులసి11ఆత్మ.. అగ్ని అది నిన్ను దహిస్తుందిరామా చంద్రమౌళి12ఖుష్ మిజాజ్స్కై బాబ13ఉల్లిపూసలుపెద్దింటి అశోక్ కుమార్14ఋణంగాజోబు నాగభూషణం15సారెడా. సాగర్ల సత్తయ్య16జెజ్జెనకడా. పసునూరి రవీందర్

 మూలాలు 

వర్గం:2023 పుస్తకాలు
వర్గం:కథా సంకలనాలు
వర్గం:తెలంగాణ